מגע עור לעור

מגע עור לעור לאחר לידה או שיטת הקנגורו (באנגלית: Kangaroo care, מוכר גם בשם Skin to skin) הוא התערבות לטיפול בתינוקות שנולדו בלידה מוקדמת או או במשקל לידה נמוך (LBW). השיטה הוצגה לראשונה על ידי ריי ומרטינז בשנת 1983, בבוגוטה, קולומביה, שם היא פותחה כחלופה לטיפול באינקובטור היות שלא היו מספיק מכשירים עבור תינוקות שנולדו כפגים והתגברו על הבעיות הראשוניות והיו צריכים רק לאכול ולגדול. עשרות שנים של מחקר ופיתוח, בעיקר במדינות מתפתחות, שיפרו את העבודה הראשונית והראו שהשיטה מפחיתה את תמותת התינוקות ואת הסיכון לזיהום מבית החולים, מגבירה את העלייה במשקל של תינוקות ואת שיעורי ההנקה, מגנה על ההתפתחות הנוירומוטורית והמוחית של תינוקות, ומשפרת את הקשר בין האם ליילוד. הטכניקה וההתערבות הם הטיפול המבוסס ראיות לתינוקות LBW שמומלץ על ידי ארגון הבריאות העולמי (WHO) מאז 2003. ביונקים, הסביבה האימהית (או מקום הטיפול) נחוצה לוויסות של כל הצרכים הפיזיולוגיים (הומיאוסטזיס), והיעדרות אימהית מובילה לחוסר ויסות והסתגלות למצוקה. אצל פרימטים בפרט, מגע עור לעור מוקדם הוא חלק מההתנהגות הרבייה האוניברסלית. ברפואה הקלינית המודרנית, הטיפול בפגים נעשה לרוב בהפרדה ביחידה לטיפול נמרץ ביילוד, אך החל משנות האלפיים הטיפול בפגיות מכוון לעידוד המעורבות ההורית ככל הניתן. במגע עור לעור לאחר הלידה, התינוק לובש רק חיתול קטן וכובע ומונח בתנוחת עובר עם מקסימום מגע על החזה של אחד ההורים. התינוק קשור עם רצועת בד העוטפת את פלג גופו העירום של המבוגר, מספקת לתינוק תמיכה ומיקום נאותים, ללא נקודות לחץ, והגנה מפני משבי אוויר (ויסות חום). אם קר, ההורה עשוי ללבוש חולצה או חלוק בית חולים עם פתח מלפנים ושמיכה מעל הבד שעוטף את התינוק. במקור תינוקות שהיו מתאימים להתערבות כללו תינוקות במשקל לידה נמוך של פחות מ-2 קילו, שנושמים ואוכלים באופן עצמאי. מצבים הדורשים ניטור לב-ריאה, ניטור החמצן בדם, תוספת חמצן או CPAP, עירוי תוך ורידי או חיבור למוניטור אינם מונעים את ההתערבות. למעשה, תינוקות שמטופלים במגע עור לעור נוטים להיות פחות מועדים לדום נשימתי. לאחר הסקירות הראשוניות של ראיות מדעיות שהחלו להתפרסם באמצע שנות ה-90 גדל מספר המחקרים שנערכו הן במדינות המפותחות והן במדינות מתפתחות באופן אקספוננציאלי. סקירות שיטתיות של מאות מאמרים מדעיים תיעדו את ההשפעה של ההתערבות על התמותה, התחלואה וסיכוי ההישרדות של תינוקות במשקל לידה נמוך. ניסוי אקראי מבוקר שפורסם בשנת 2016 דיווח כי תינוקות ששקלו בלידה בין 1.5 ל-2.5 קילו התייצבו מבחינה פיזיולוגית מהר יותר באמצעות מגע עור לעור החל מהלידה בהשוואה לתינוקות דומים באינקובטורים. בשנת 2016 פורסמה סקירת קוקרן של 21 מחקרים הכוללים 3,042 תינוקות במשקל לידה נמוך (פחות מ-1.5 קילו). הסקירה העלתה שלתינוקות שקיבלו טיפול במגע מעור לעור היה סיכון מופחת למוות, לזיהום בבית החולים ולהיפותרמיה; הטיפול גם קשור לעלייה מוגברת במשקל, גדילה באורך ושיעורי הנקה. מסקנות הסקירה היו כי "טיפול במגע מעור לעור הוא חלופה יעילה ובטוחה לטיפול קונבנציונלי ביילודים עבור תינוקות במשקל לידה נמוך, בעיקר במדינות מוגבלות במשאבים". Golant.K,S., Ludington-Hoe.M.,S. Kangaroo care: the best you can do for your preterm infant. Bantam Books: New york, 2012 Newman,J,. pitman,T. Dr. Jack Newman's Guide To Breastfeeding. Harper Collins, 2014 Lawrence.A,R., Lawrence.M,R. Brestfeeding: A guide for the medical profession (8th ed). Elsevier Health sciences: Philadelphia, 2015 מדיה וקבצים בנושא מגע עור לעור בוויקישיתוף WHO Team, Kangaroo mother care: a practical guide, ארגון הבריאות העולמי, ‏2003 Nathalie Charpak, Rejean Tessier, Juan G. Ruiz, Jose Tiberio Hernandez, Felipe Uriza, Julieta Villegas, Line Nadeau, Catherine Mercier, Francoise Maheu, Jorge Marin, Darwin Cortes, Juan Miguel Gallego, Dario Maldonado, Twenty-year Follow-up of Kangaroo Mother Care Versus Traditional Care, Pediatrics 139, 2017-01, עמ' e20162063 doi: 10.1542/peds.2016-2063 WHO recommendations for care of the preterm or low-birth-weight infant, ארגון הבריאות העולמי (באנגלית) Myron A Hofer, Early relationships as regulators of infant physiology and behavior, Acta Paediatrica 83, 1994-06, עמ' 9–18 doi: 10.1111/j.1651-2227.1994.tb13260.x Michael J. Sabatini, Philip Ebert, David A. Lewis, Pat Levitt, Judy L. Cameron, Károly Mirnics, Amygdala Gene Expression Correlates of Social Behavior in Monkeys Experiencing Maternal Separation, The Journal of Neuroscience 27, 2007-03-21, עמ' 3295–3304 doi: 10.1523/JNEUROSCI.4765-06.2007 Dimitrula Arabadzisz, Rochellys Diaz-Heijtz, Irene Knuesel, Elisabeth Weber, Sonia Pilloud, Andrea C. Dettling, Joram Feldon, Amanda J. Law, Paul J. Harrison, Christopher R. Pryce, Primate early life stress leads to long-term mild hippocampal decreases in corticosteroid receptor expression, Biological Psychiatry 67, 2010-06-01, עמ' 1106–1109 doi: 10.1016/j.biopsych.2009.12.016 J. J. McKenna, E. B. Thoman, T. F. Anders, A. Sadeh, V. L. Schechtman, S. F. Glotzbach, Infant-parent co-sleeping in an evolutionary perspective: implications for understanding infant sleep development and the sudden infant death syndrome, Sleep 16, 1993-04, עמ' 263–282 doi: 10.1093/sleep/16.3.263 N. Charpak, J. G. Ruiz-Peláez, Y. Charpak, Rey-Martinez Kangaroo Mother Program: an alternative way of caring for low birth weight infants? One year mortality in a two cohort study, Pediatrics 94, 1994-12, עמ' 804–810 Adriana Montealegre-Pomar, Adriana Bohorquez, Nathalie Charpak, Systematic review and meta-analysis suggest that Kangaroo position protects against apnoea of prematurity, Acta Paediatrica (Oslo, Norway: 1992) 109, 2020-07, עמ' 1310–1316 doi: 10.1111/apa.15161 Zainah Mohamed, Jennifer Margaret Newton, Rosalind Lau, Malaysian nurses' skin care practices of preterm infants: experience vs. knowledge, International Journal of Nursing Practice 20, 2014-04, עמ' 187–193 doi: 10.1111/ijn.12125 N. Charpak, J. G. Ruiz-Peláez, Z. Figueroa de Calume, Current knowledge of Kangaroo Mother Intervention, Current Opinion in Pediatrics 8, 1996-04, עמ' 108–112 doi: 10.1097/00008480-199604000-00004 Agustin Conde‐Agudelo, José M Belizán, Jose Diaz‐Rossello, Cochrane Review: Kangaroo mother care to reduce morbidity and mortality in low birthweight infants, Evidence-Based Child Health: A Cochrane Review Journal 7, 2012-03, עמ' 760–876 doi: 10.1002/ebch.1837 Ellen O. Boundy, Roya Dastjerdi, Donna Spiegelman, Wafaie W. Fawzi, Stacey A. Missmer, Ellice Lieberman, Sandhya Kajeepeta, Stephen Wall, Grace J. Chan, Kangaroo Mother Care and Neonatal Outcomes: A Meta-analysis, Pediatrics 137, 2016-01, עמ' e20152238 doi: 10.1542/peds.2015-2238 Kim Chi Luong, Tien Long Nguyen, Duy Huong Huynh Thi, Henri P. O. Carrara, Nils J. Bergman, Newly born low birthweight infants stabilise better in skin-to-skin contact than when separated from their mothers: a randomised controlled trial, Acta Paediatrica (Oslo, Norway: 1992) 105, 2016-04, עמ' 381–390 doi: 10.1111/apa.13164 Agustin Conde-Agudelo, José L. Díaz-Rossello, Kangaroo mother care to reduce morbidity and mortality in low birthweight infants, The Cochrane Database of Systematic Reviews 2016, 2016-08-23, עמ' CD002771 doi: 10.1002/14651858.CD002771.pub4